Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: Rendelkezik a helyi jogalkotásról a helyi önkormányzatokról szóló 1990. évi LXV. törvény (a továbbiakban: Ötv.)
Paragraph Index: 593

Rendelkezik a helyi jogalkotásról a helyi önkormányzatokról szóló 1990. évi LXV. törvény (a továbbiakban: Ötv.) is. Ennek 16. § (1) bekezdése szerint: „a képviselő-testület a törvény által nem szabályozott helyi társadalmi viszonyok rendezésére, továbbá törvény felhatalmazása alapján, annak végrehajtására önkormányzati rendeletet alkot.” Az Ötv. hivatkozott rendelkezését az Alkotmánybíróság következetesen az Alkotmány két, ugyancsak idézett rendelkezésével egybevetve értelmezte és alkalmazta. A testület ugyanis úgy ítéli meg, hogy az Ötv. 16. §-ának (1) bekezdését nem lehet a jogforrási hierarchiából kiszakítva vizsgálni, s ez okból nem lehet e rendelkezésnek olyan értelmet tulajdonítani, amely a helyi jogalkotás körében csorbítaná a képviselő-testületnek közvetlenül az Alkotmányon alapuló alanyi jogát. Vitathatatlan, hogy az Szsztv. az Ör.-höz képest magasabb szintű jogszabály. Az sem kétséges, hogy a játéktermek létesítése és működése a választópolgárok közösségét mindenképpen érinti, a működés helyi szabályozása feltétlenül helyi társadalmi viszony rendezését is jelenti. A két alkotmányos rendelkezés ellentmondásosnak tűnő viszonyát az Alkotmánybíróság egy korábbi határozatában már

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes